# Introducció

El &partman; és un programa d'utilitat per a ajudar a gestionar els dispositius de disc, les particions i els sistemes de fitxers del vostre ordinador.

Us permet crear particions noves fàcilment, crear sistemes de fitxers en particions noves o existents, copiar, moure o suprimir particions i també modificar la mida d'una partició sense perdre'n les dades.

Per a fer aquesta tasca de manera eficient el &partman; usa eines externes per a implementar una llarga llista de sistemes de fitxers. Probablement ja teniu les eines necessàries per als sistemes de fitxers instal·lades en el sistema.

## Feu sempre una còpia de seguretat de les vostres dades!

El &partman; ha estat dissenyat i escrit amb una alta diligència i un èmfasi en la integritat de les dades. No obstant això, sempre hi pot haver perill en modificar la taula de particions d'un dispositiu o les seves particions: hi pot haver una errada en &partman;, una fallada elèctrica o un problema amb el maquinari de l'ordinador.

Per aquestes raons hauríeu de tenir sempre una còpia de seguretat de les vostres dades importants abans de fer qualsevol modificació amb una eina com el &partman;.

Els autors del programa no es responsabilitzen de res si perdeu dades mentre useu el &partman;.

El &partman; usa operacions, tasques i ordres per a dividir lògicament el treball que fa. Mireu el glossari per detalls d'això.